Цікавы вопыт атрымаюць нацыянальныя і публічныя бібліятэкі абедзвюх краін, будзе ажыццяўляцца абмен экспертамі ў сферы бібліятэчнай справы. Музеі Рэспублікі Беларусь і Латвійскай Рэспублікі таксама зладзяць абмен выставамі выяўленчага мастацтва. Краіны будуць абменьвацца інфармацыяй у галіне ўліку, аховы, рэстаўрацыі, выкарыстання і прапаганды гісторыка-культурнай спадчыны, вывучаць магчымасці сумеснага правядзення семінараў і сімпозіумаў. Не застануцца незаўважанымі самадзейная творчасць і нематэрыяльная культурная спадчына. Спецыялісты змогуць ажыццявіць абмен інфармацыяй па міжнародных фальклорных фестывалях, а таксама прыняць у іх удзел. Будуць арганізаваны сумесныя выставы і семінары, прысвечаныя народнай прыкладной творчасці і традыцыйным рамёствам.